**Konkurs za poziciju Koordinator za razvoj**

Organizacija Hope and Homes for Children u Bosni i Hercegovini (HHC BiH), koja radi na unapređenju zaštite djece bez roditeljskog staranja i porodica pod rizikom od razdvajanja raspisuje konkurs za poziciju **Koordinator za razvoj**

**Obaveze i odgovornosti:**

* Promoviranje HHC misije i vizije;
* Učešće u razvoju i ostvarivanju strateških ciljeva organizacije;
* Učešće u izradi HHC BiH strateških dokumenata;
* Učešće u zagovaranju, planiranju, kreiranju i sprovođenju novih projekata transformacije institucija za zbrinjavanje djece bez roditeljskog staranja u niz alternativnih servisa, te razvoj servisa usmjerenih na prevenciju razdvajanja djece;
* Koordiniranje projektnih aktivnosti;
* Koordinacija aktivnosti sa vladinim i nevladinim – lokalnim i međunarodnim – organizacijama i predstavnicima medija;
* Predstavljanje organizacije na sastancima sa saradnicima, partnerima i donatorima;
* Priprema i održavanje specijalističkih edukacija za profesionalce u centrima za socijalni rad, institucijama za zbrinjavanje djece bez roditeljskog staranja, kantonalnim ministarstvima nadležnim za socijalnu politiku;
* Razvoj i priprema promotivnih i drugih materijala za potrebe organizacije;
* Pisanje projektnih prijedloga i projektnih aplikacija;
* Pisanje izvještaja o provedenim projektnim aktivnostima za potrebe organizacije i/ili donatora;
* Drugi poslovi na zahtjev rukovodstva organizacije u skladu sa misijom organizacije.

**Potrebna znanja i vještine:**

1. VSS društvenog smjera (Master je prednost);
2. Minimalno 3 godine iskustva u reformi socijalne zaštite
3. Izražene vještine analiziranja, zagovaranja i kreativnost
4. Aktivno korištenje engleskog jezika
5. Spremnost na terenski rad;
6. Vozačka dozvola B kategorije, aktivan vozač.

Pismo motivacije i CV zainteresovani kandidati mogu poslati na info@hhc.ba ili poštom na adresu Himze Polovine 13A, 71000 Sarajevo. Poželjno je navesti minimalno dvije reference. Rok za prijavu: 16 decembra. 2016. godine do 16:00 sati.

**Hope and Homes for Children u svim svojim aktivnostima ima za cilj da zaštiti djecu od zlostavljanja i iskorištavanja, u saglasnosti sa članom 19 UN**

**Konvencije o pravima djeteta.**